ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஜெனீவாவில், வளர்இளம் பருவத்தினர் மற்றும் இளைஞர்கள் நலன் தொடர்பான ஜி 20 நிகழ்ச்சியைமத்திய சுகாதாரத் துறை அமைச்சர் டாக்டர் மன்சுக் மாண்டவியா தொடங்கிவைத்தார்
ஒரு நாட்டின் வளர்ச்சிக்கான திறன் இளைஞர்களின் வலிமையால் தீர்மானிக்கப்படுகிறது என்றும் தேவையான வாய்ப்புகளை வழங்கும்போது இளைஞர்கள் வளர்ச்சிக்கு முக்கிய பங்காற்றுவார்கள் என்றும் மத்திய சுகாதாரம் மற்றும் குடும்ப நலத் துறை அமைச்சர் திரு மன்சுக் மாண்டவியா கூறியுள்ளார். மத்திய சுகாதார அமைச்சகமும், உலக சுகாதார அமைப்பின் தாய், சேய் நலத்துக்கான கூட்டமைப்பும்  இணைந்து ஜெனிவாவில் ஏற்பாடு செய்த 'இளைஞர்களின் ஆரோக்கியம் - தேசத்தின் வளம்' என்ற ஜி 20 தொடர்பான நிகழ்ச்சியை மத்திய அமைச்சர் டாக்டர் மன்சுக் மாண்டவியா தொடங்கி வைத்தார். நிகழ்ச்சியில் பேசிய அவர், உலகெங்கிலும் உள்ள 180 கோடி வளர் இளம் பருவத்தினர் மற்றும் இளைஞர்களின் உடல்நலம் மற்றும் நல்வாழ்வு தேவைகளை முன்னிலைப்படுத்துவதை இந்நிகழ்ச்சி நோக்கமாகக் கொண்டுள்ளது என்று கூறினார்.
இளைஞர்களுக்குத் தேவையான வாய்ப்புகள் கிடைப்பதை உறுதி செய்வதற்கான முன்னுரிமையை இந்தியாவின் ஜி 20 தலைமைத்துவம் வழங்கும் என்று அவர் தெரிவித்தார். இந்தியாவின் ஜி 20 தலைமைப் பதவி அனைவரையும் உள்ளடக்கிய, லட்சியத்துடன் கூடிய, உறுதியான செயல்பாடுகள் சார்ந்ததாக இருக்கும் என்பதே பிரதமர் திரு நரேந்திர மோடியின் உறுதி மொழி எனவும், இது உலகிற்கு நம்பிக்கையையும் வாய்ப்புகளையும் அளிக்கிறது என்றும் அவர் தெரிவித்தார். பிரதமர் திரு நரேந்திர மோடியின் தொலைநோக்கு பார்வையை நனவாக்குவதில் இளைஞர்கள் முக்கிய பங்கு வகிப்பதாக அவர் தெரிவித்தார்.
வலுவான கட்டமைப்பை உருவாக்க அடுத்த தலைமுறையினரின் வளர்ச்சி அவசியம் என்றும் இதை முன்னெடுத்துச் செல்ல, ஜி 20 நாடுகளை ஊக்குவிப்பதாகவும் அமைச்சர் கூறினார்.
இந்தியாவில் பிரதமர் திரு நரேந்திர மோதியின் தலைமையின் கீழ், இளைஞர்களின் நலனுக்கான கொள்கைகள் மற்றும் திட்டங்கள் தொடர்ந்து வடிவமைக்கப்பட்டு செயல்படுத்தப்படுகிறது என்று திரு மன்சுக் மாண்டவியா தெரிவித்தார்.
மிகப் பெரிய இளைஞர் சக்தியைக் கொண்ட நாடு இந்தியா என்று இந்நிகழ்ச்சியில் பேசிய மத்திய சுகாதாரத் துறை இணையமைச்சர் திருமதி பாரதி பிரவீன் பவார் குறிப்பிட்டார். நாட்டின் மக்கள்தொகையில் 65 சதவீதம் பேர் 35 வயதிற்குட்பட்டவர்கள் என்று அவர் கூறினார். இளைஞர்களின் ஆற்றல், சிந்தனைகள் மற்றும் உறுதிப்பாடு ஆகியவை தேசத்தின் எதிர்கால பாதையை வடிவமைக்கும் என்று திருமதி பாரதி பிரவீன் பவார் தெரிவித்தார்.
மத்திய சுகாதாரத் துறைச் செயலாளர் திரு ராஜேஷ் பூஷண், பி.எம்.என்.சி.எச் வாரியத் தலைவர் திருமதி ஹெலன் கிளார்க், தென்னாப்பிரிக்காவின் துணை சுகாதார அமைச்சர் திரு. சிபோங்கிசெனி த்லோமோ, ஐநா மக்கள் தொகை நிதிய  தலைமையகத்தின் தொழில்நுட்பப் பிரிவு இயக்குநர் டாக்டர் ஜூலிட்டா ஒனபன்ஜோ, ஈராக்கை நாட்டைச் சேர்ந்த இளைஞர் அமைப்பினர் பிரதிநிதி திருமதி துகா அல்பக்ரி உள்ளிட்ட பலர் இந்நிகழ்ச்சியில் கலந்து கொண்டனர்.
ரசாயனம் மற்றும் உரங்கள் அமைச்சகம்
கோரக்பூர், சிந்திரி உர ஆலைகள் மீண்டும் செயல்பட நில குத்தகை ஒப்பந்தங்களுக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில் கீழ்க்காணும் திட்டங்களுக்கு ஒப்புதல் அளிக்கப்பட்டது:
- இந்துஸ்தான் உரம் மற்றும் ரசாயன நிறுவனத்துக்கு  குத்தகை அடிப்படையில் நில ஒதுக்கீடு செய்தல்;e
- உத்தரப் பிரதேச மாநிலம் கோரக்பூர், ஜார்க்கண்ட் மாநிலம் சிந்திரி ஆகிய இடங்களில் உள்ள இந்திய உரக் கழகத்தின்  ஆலைப் பிரிவுகளுக்கும், பரோனியில் இந்துஸ்தான் உரம் மற்றும் ரசாயன நிறுவனம்  நடத்தும் இந்துஸ்தான் உரக் கழகம்  ஆகியவை மீண்டும் செயல்படுவதற்கு சலுகையும் நிலக் குத்தகையும் அளிக்க வகை செய்தல்;
- இந்த மூன்று ஆலைப் பிரிவுகளுக்காக இந்திய உரக் கழகம், இந்துஸ்தான் உரக் கழகம் மற்றும் இந்துஸ்தான் உரம் மற்றும் ரசாயன நிறுவனம் ஆகியவற்றுக்கு இடையில் ஏதேனும் மாற்று ஒப்பந்தங்களும் இதர ஒப்பந்தங்களும் கையெழுத்தாக வேண்டுமானால், அவற்றுக்கு ஒப்புதல் வழங்கும் அதிகாரத்தை அமைச்சகங்கள் கமிட்டிக்கு  அளித்தல்.
விளைவு:
கோரக்பூர், சிந்திரி, பரோனி ஆகிய இடங்களில் உள்ள இந்திய உரக் கழகம் , இந்துஸ்தான் உரக் கழகம்  ஆகியவற்றின் பிரிவுகள் மீண்டும் இயங்குவது உரத் தொழிலில் போதிய முதலீட்டை உறுதி செய்யும். மேலும், கிழக்கு இந்திய மண்டலப் பகுதியின் முக்கியமான மேம்பாட்டுக்காக மேற்கொள்ளப்பட்டு வரும் ஜகதீஸ்பூர் – ஹால்தியா குழாய் திட்டத்துக்கு  பெருமளவில் ஆதரவாக இருக்கும். இதன் மூலம் ஏராளமான வேலைவாய்ப்புகளும் உருவாகும். கிழக்கு மண்டலப் பகுதியின் பொருளாதார மேம்பாட்டுக்கும் வழியேற்படும். அத்துடன், உள்நாட்டு யூரியா உற்பத்தி அதிகரிக்கும். அதனால், யூரியாவில் தற்சார்பு வலுப்படும்.
விவரங்கள்:
- இந்துஸ்தான் உரம் மற்றும் ரசாயன நிறுவனம்  ஒரு கூட்டு நிறுவனம் ஆகும். இந்துஸ்தான் உரக் கழகம் , தேசிய அனல் மின் கழகம் , இந்தியன் ஆயில் கார்ப்பரேஷன் , கோல் இந்தியா நிறுவனம் , இந்திய உரக் கழகம்  ஆகியவை இணைந்து 2016ம் ஆண்டு ஜூன் உருவாக்கிய நிறுவனம் ஆகும். இது கோரக்பூர், சிந்திரி, பரோனி ஆகிய இடங்களில் உரத் தொழிற்சாலைகளை மீண்டும் இயங்கச் செய்வதற்காக அமைக்கப்பட்டது.
- இந்த மூன்று நகரங்களிலும் உர உற்பத்திப் பிரிவுகளை அமைத்து இயக்குவதற்காக இந்திய உரக் கழகம், இந்துஸ்தான் உரக் கழகம் ஆகியவற்றுடன் இந்துஸ்தான் உரம் மற்றும் ரசாயன நிறுவனம் குத்தகை ஒப்பந்தங்கள் ஏற்படுத்தப்பட்டுள்ளன. இந்த ஒப்பந்தங்கள் 55 ஆண்டுகள் நடைமுறையில் இருக்கும்.
- இந்த ஒப்பந்தங்களின்படி குத்தகைதாரரான இந்துஸ்தான் உரம் மற்றும் ரசாயன நிறுவனம்  குறைந்தபட்ச குத்தகை வாடகையாக ஆண்டுக்கு ஒரு லட்சத்தை இந்திய உரக் கழகம், இந்துஸ்தான் உரக் கழகம் ஆகியவற்றுக்கு வழங்கும்.
- இதைப் போல் இந்திய உரக் கழகத்தின் சிந்திரி, கோரக்பூர், பரோனி உற்பத்திப் பிரிவுகளுக்கான மூன்று சலுகை ஒப்பந்தங்கள் இந்துஸ்தான் உரம் மற்றும் ரசாயனம் நிறுவனத்துக்கும் இந்திய உரக் கழகம் இந்துஸ்தான் உரக் கழகம் ஆகியவற்றுக்கு இடையிலும் ஏற்படுத்தப்படும். இதன்படி இந்துஸ்தான் உரம் மற்றும் ரசாயன நிறுவனம் ஆலைகளை வடிவமைத்து, கட்டுமானம், கொள்முதல், சோதனைப் பிரிவுகள் ஆகியவற்றை அமைத்து, ஆலையைத் தொடங்கி இயக்கி பராமரிக்கும். இவற்றுடன் உற்பத்தியாகும் உரத்தை சந்தைப்படுத்தவும் செய்யும்.
- மேற்கண்ட பிரிவுகளுக்கான கடனுதவி பெறுவது தொடர்பான ஆலோசனைக் குழுமத்தின் நடைமுறைகள் பூர்த்தியான பிறகு மேற்கண்ட நிறுவனங்களுக்கும் நிதியுதவி பெறுவோருக்கும் இடையில் மாற்று ஒப்பந்தங்கள் கையெழுத்திடப்படும்.
சுற்றுச்சூழல் மற்றும் வனத்துறை அமைச்சகம்
மத்திய அரசின் ஆதரவிலான பன்முகத் திட்டத்தில் 12 ஆவது திட்டக் காலத்திற்கு பின்னரும் ஒருங்கிணைந்த வனவிலங்குகள் இருப்பிட மேம்பாடு தொடர்வதற்கு மத்திய அமைச்சரவை ஒப்புதல் அளித்துள்ளது.
2017-18 லிருந்து 2019-20 வரையிலான 12-ஆவது திட்டக் காலத்திற்கு அப்பாலும், மத்திய அரசு ஆதரவிலான ஒருங்கிணைந்த வன விலங்குகள் இருப்பிட மேம்பாட்டுக்கான ஒருங்கிணைந்த திட்டத்தை தொடர்வதற்கு பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்த திட்டம் மத்திய அரசு ஆதரவிலான புலிகள் பாதுகாப்பு, வனவிலங்குகள் இருப்பிட மேம்பாடு மற்றும் யானைகள் பாதுகாப்பு திட்டங்களை உள்ளடக்கியதாகும். 2017-18 லிருந்து 2019-20 வரை மத்திய அரசின் பங்காக மொத்த ஒதுக்கீடு ரூ.1731.72 கோடியாகும். .
புலிகள் பாதுகாப்புத் திட்டத்தின்கீழ், நாட்டில் உள்ள ஐந்து நிலப்பரப்புகளைச் சேர்ந்த மாநிலங்களில் மொத்தம் 18 புலிகள் பாதுகாப்பு மையம் இதன்மூலம் பயனடையும். அதேபோல், மற்ற இரண்டு திட்டங்களில் வனவிலங்குகள் இருப்பிட மேம்பாட்டுத் திட்டம் ஒட்டுமொத்த நாட்டை உள்ளடக்கியும், யானைகள் பாதுகாப்புத் திட்டம் யானைகள் அதிகமுள்ள 23 மாநிலங்களை உள்ளடக்கியும் இருக்கும். பொதுவாக, வன விலங்குகள் பாதுகாப்புக்கு இது முக்கியத்துவம் அளிக்கும் என்றாலும், புலிகள் பாதுகாப்புத் திட்டப் பகுதியில் புலிகளையும், யானை பாதுகாப்புத் திட்டப் பகுதியில் யானைகளையும் பாதுகாக்கும்.
இந்த திட்டங்கள் மனிதர்களுக்கும், விலங்குகளுக்கும் இடையே ஏற்படும் மோதல் பிரச்சினைக்கு தீர்வாக அமையும். மேலும், மத்திய அரசு ஆதரவிலான புலிகள் பாதுகாப்பு திட்டத்தின் மூலம் புலிகள் இருப்பிடங்களிலிருந்து தாமாக முன்வந்து வேறு இடங்களுக்கு மாறிச் செல்வோருக்கும்  மத்திய அரசு ஆதரவிலான வன விலங்குகள் இருப்பிட மேம்பாட்டுத் திட்டத்தின்கீழ் 800 குடும்பத்தினருக்கும் பயனடையுடையதாக இருக்கும்.
இந்த திட்டங்கள் வேலைவாய்ப்புகளை உருவாக்குவதன் பயனாக புலிகள் பாதுகாப்புப் பகுதியில் வாழும் மக்களின் பொருளாதாரம் மேம்படும். இதுதவிர, இயற்கை வளங்களை சார்ந்திருப்பது குறைவதால், தூய எரிசக்தி மாற்றுக்கு வழிவகுக்கும். இந்த திட்டம் ஆண்டுக்கு 30 லட்சம் மனித நாட்கள் வேலை வாய்ப்பை நேரடியாக உருவாக்கும். இது உள்ளூர் பழங்குடியின மக்களோடு பழங்குடியினத்தை சாராத உள்ளூர் மக்களையும் உள்ளடக்கியதாகும்.
உள்நாட்டு விமானப் போக்குவரத்து அமைச்சகம்
2014ஆம் ஆண்டுக்குப்பின், கூடுதலாக 27 உள்நாட்டு விமான சரக்கு போக்குவரத்து முனையங்கள்
மாநிலங்களவையில் கேள்வி ஒன்றுக்கு, மத்திய விமான போக்குவரத்து துறை இணையமைச்சர் திரு. வி.கே.சிங் எழுத்துபூர்வமாக தாக்கல் செய்த பதிலில் கூறியதாவது:
கடந்த 2014ம் ஆண்டு வரை இந்தியாவில் 11 உள்நாட்டு விமான சரக்கு முனையங்கள், 19 சர்வதேச விமான சரக்கு முனையங்கள் இருந்தன. இந்திய விமான நிலையங்கள் ஆணையம் / சரக்கு போக்குவரத்து மற்றும் சரக்கு முனையம் சார்ந்த சேவைகள் நிறுவனம்  மேலும் 27 உள்நாட்டு விமான சரக்கு முனையங்களை ஏற்படுத்தியுள்ளன. மேலும், பொதுத்துறை மற்றும் தனியார் பங்களிப்புடனும், மாநில அரசு விமான நிலையங்களும், உள்நாட்டு மற்றும் வெளிநாட்டு விமான சரக்கு முனையங்களை அமைக்கும் பணியில் ஈடுபட்டுள்ளன. இதனால், சரக்குகளை கையாளும் திறன் குறிப்பிடத்தக்க அளவு அதிகரித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796158
பிரதமர் அலுவலகம்
மகர சங்கராந்தி, உத்தராயண், போகி, மாக் பிகு, பொங்கல் பண்டிகைகளையொட்டி நாடு முழுவதும் உள்ள மக்களுக்குப் பிரதமர் வாழ்த்து தெரிவித்துள்ளார்
தமிழ் உள்ளிட்ட ஐந்து மொழிகளில் தொடர்ச்சியான ட்விட்டர் பதிவுகளில் பிரதமர் மோடி கூறியிருப்பதாவது:
இந்தியாவின் துடிப்புமிக்க பன்முகக் கலாச்சார உணர்வைக் குறிக்கும் வகையில் பல்வேறு விழாக்களை நாடு முழுவதும் நாம் கொண்டாடுகிறோம்.
மகரசங்கராந்தி தினத்தில் வாழ்த்துக்கள்
மிகச்சிறந்த உத்தராயணைப் பெற்றிடுவோம்
அனைவருக்கும் போகி வாழ்த்துக்கள். இந்தத் தனித்துவமான விழா நமது சமூகத்தில் மகிழ்ச்சி உணர்வை மேம்படுத்தட்டும். நமது குடிமக்களின் நல்ல ஆரோக்கியத்திற்கும் நல்வாழ்விற்கும் நான் பிரார்த்திக்கிறேன்.
உங்கள் அனைவருக்கும் மாக் பிகு வாழ்த்துக்கள். இந்த விழா ஒவ்வொருவரின் வாழ்க்கையிலும் மகிழ்ச்சியையும் வளத்தையும் விரிவுபடுத்த நான் பிரார்த்திக்கிறேன்.
தமிழகத்தில் எழுச்சி மிக்க கலாச்சாரத்தின் அடையாளமாகப் பொங்கல் திகழ்கிறது. இந்தச் சிறப்பு வாய்ந்த நாளன்று அனைவருக்கும் குறிப்பாக உலகெங்கும் உள்ள தமிழ் மக்களுக்கு எனது வாழ்த்துக்கள். இயற்கையுடனான நமது பிணைப்பும் நமது சமூகத்தில் சகோதரத்துவ உணர்வும் இன்னும் ஆழமாவதற்கு நான் பிரார்த்திக்கிறேன்
.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 94,000-க்கும் அதிகமானோர் குணமடைந்த நிலையில், மிக அதிக அளவிலான குணமடைதல்களை இந்தியா கண்டுள்ளது
தொடர்ந்து இரண்டு நாட்களாக தினமும் 94 ஆயிரத்துக்கும் அதிகமானவர்கள் கொவிட் தொற்றில் இருந்து இந்தியாவில் குணமடைந்து வருகின்றனர்.
கடந்த 24 மணி நேரத்தில் மட்டும் 94,612 கொரோனா வைரஸ் நோயாளிகள் குணமடைந்துள்ளனர். இதன் மூலம் குணமடைந்தோரின் மொத்த எண்ணிக்கை 43 லட்சத்தை  கடந்துள்ளது. குணமடைதல் விகிதம் தற்போது 79.68 சதவீதமாக உள்ளது.
குணமடைந்தவர்களில் 60 சதவீதம் பேர் மகாராஷ்டிரா, கர்நாடகா, ஆந்திரப் பிரதேசம், உத்திரப் பிரதேசம் மற்றும் தமிழ்நாடு ஆகிய மாநிலங்களில் உள்ளனர்.
23 ஆயிரத்துக்கும் அதிகமானோர் குணமடைந்த நிலையில் மகாராஷ்டிரா தொடர்ந்து முதலிடத்தில் உள்ளது. கர்நாடகா மற்றும் ஆந்திரப் பிரதேசம் ஆகிய மாநிலங்களில் தலா பத்தாயிரத்துக்கும் அதிகமானோர் ஒரே நாளில் குணமடைந்துள்ளனர்.
கடந்த 24 மணி நேரத்தில், நாட்டில் 92,605 புதிய தொற்றுகள் கண்டறியப்பட்டுள்ளன. இதில் 52 சதவீதம் பேர் ஐந்து மாநிலங்களை சேர்ந்தவர்கள் அவர்கள். அதிக குணமடைதல்களை கண்டு வரும் அதே ஐந்து மாநிலங்கள் தான் இவையும் ஆகும்.
20 ஆயிரத்துக்கும் அதிகமான தொற்றுகள்
 மகாராஷ்டிராவில் இருந்து பதிவாகியுள்ள நிலையில், ஆந்திரப் பிரதேசம் மற்றும் கர்நாடகாவில் தலா 8 ஆயிரத்துக்கும் அதிகமான தொற்றுகள் கடந்த 24 மணி நேரத்தில் பதிவாகியுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656922
(
கனரகத் தொழில்கள் அமைச்சகம்
தற்சார்பு இந்தியா இலக்கை அடைய ஏதுவாக மத்திய கனரக தொழிற்சாலை அமைச்சகம் உற்பத்தியுடன் இணைந்த ஊக்கத்தொகை திட்டங்களை அறிமுகப்படுத்தியுள்ளது
தற்சார்பு இந்தியா இலக்கை அடைய ஏதுவாக மத்திய கனரக தொழிற்சாலை அமைச்சகம் உற்பத்தியுடன் இணைந்த ஊக்கத்தொகை திட்டங்களை அறிமுகப்படுத்தியுள்ளது. அவை, மோட்டார் வாகனம் மற்றும் உதிரிபாகங்கள் உற்பத்தி செய்யும் தொழிற்சாலைகள் மற்றும் ஏசிசி பேட்டரி ஸ்டோரேஜ் தேசிய இயக்கம் ஆகியவற்றுக்கு பொருந்தும். இதனை மத்திய கனரக தொழிற்சாலை துறை இணையமைச்சர் திரு கிருஷ்ணன் பால் குர்ஜார் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
 வாகனம் மற்றும் வாகன உதிரிபாகங்கள் உற்பத்தி தொழிற்சாலைக்கான உற்பத்தியுடன் இணைந்த ஊக்கத்தொகை திட்டம்: வாகன உற்பத்தித் துறையில் இந்தியாவின் உற்பத்தித் திறனை மேம்படுத்த ஏதுவாக இந்தத் திட்டம் அறிமுகப்படுத்தப்பட்டுள்ளது. 2022-23 நிதியாண்டு முதல் 2026-27 நிதியாண்டு வரையிலான 5 ஆண்டு திட்டத்திற்கு மொத்தம் ரூ.25,938 கோடி செலவிடப்படவுள்ளது. இந்த திட்டத்தின் மூலம் 1.45 லட்சம் பேருக்கு நேரடி வேலைவாய்ப்பு கிடைக்கும் எனவும் இந்த 5 ஆண்டுகளில் ரூ.2,31,500 கோடி அளவுக்கு விற்பனை செய்யப்படலாம் எனவும் எதிர்பார்க்கப்படுகிறது.
மத்திய அமைச்சரவை
இந்தியாவுக்கும், சவுதி அரேபியாவுக்கும் இடையே புதுப்பிக்கத்தக்க எரிசக்தித் துறை ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
மத்திய புதிய மற்றும் புதுப்பிக்கக்கூடிய எரிசக்தி அமைச்சகத்திற்கும், சவுதி அரேபியாவின் எரிசக்தி அமைச்சகத்திற்கும் இடையே
புதுப்பிக்கத்தக்க எரிசக்தித் துறை ஒத்துழைப்புக்கான புரிந்துணர்வு ஒப்பந்தம் குறித்து, பிரதமர் திரு. நரேந்திர மோடி தலைமையிலான மத்திய அமைச்சரவையில் இன்று  எடுத்துரைக்கப்பட்டது. இந்த ஒப்பந்தம், ரியாத் நகரில் 2019 அக்டோபர் 29-ஆம் தேதி கையெழுத்திடப்பட்டது.
நோக்கங்கள்:
இருதரப்பினருக்கும் இடையே புதுப்பிக்கக்கூடிய எரிசக்தி சார்ந்த கீழ்கண்ட துறைகளில், ஒத்துழைப்புக் கட்டமைப்பை உருவாக்க இந்தப் புரிந்துணர்வு ஒப்பந்தம் வகை செய்கிறது.
- புதுப்பிக்கக்கூடிய எரிசக்தித் துறையில், தொழில்நுட்பங்களையும், அவற்றின் பயன்பாட்டையும் நிலை உயர்த்துவது.
- சவுதி அரேபியாவின் தேசிய எரிசக்தி அமைப்பின் திறனை மேம்படுத்துவதற்காக புதுப்பிக்கக்கூடிய எரிசக்தித் துறைக்கு பங்களிப்பது.
- சூரிய சக்தி, காற்று சக்தி, உயிரி எரிவாயு, புவி வெப்பநிலை சக்தி மற்றும் இதர துறைகள் சார்ந்த புதுப்பிக்கக்கூடிய எரிசக்தித் திட்டங்களை மேம்படுத்துதல்.
- புதுப்பிக்கக்கூடிய எரிசக்தித் துறையில் மதிப்புக் கூட்டல் நடவடிக்கையை உருவாக்கி, அதனை உள்நாட்டுக்கு ஏற்ப மாற்றி அமைத்தல்.
- கட்டடங்கள், வீடுகள் போன்றவற்றிற்கான சூரிய சக்தி அடிப்படையில் செயல்படும் சிறிய கருவிகளை உருவாக்கி, அவற்றின் பயன்பாட்டை பெருக்குதல்.
பிரதமர் அலுவலகம்
குஜராத் மாநிலம் புஜ்ஜில் பல்வேறு திட்டங்களின் அடிக்கல் நாட்டு மற்றும் துவக்க விழாவில் பிரதமர் உரையின் தமிழாக்கம்
புகழ்பெற்ற முதலமைச்சர் திரு பூபேந்திர பாய் பட்டேல் அவர்களே, எனது நாடாளுமன்ற சகாவும், குஜராத் மாநில பிஜேபி தலைவருமான திரு சி. ஆர். பாட்டில் அவர்களே, நாடாளுமன்ற உறுப்பினர்களே, குஜராத் அரசின் அமைச்சர்களே, சட்டமன்ற உறுப்பினர்களே, சகோதர, சகோதரிகளே!
இன்று மிகுந்த உணர்ச்சிபூர்வமாக உள்ளேன். புஜ் பகுதியில் ஸ்மிருதி வன நினைவகம் மற்றும் அஞ்ஜாரில் வீர் பால் சமாரக் ஆகியவை குஜராத்தும் ஒட்டுமொத்த தேசமும் கட்ச் பகுதியின் வலியைப் பகிர்ந்து கொள்வதற்கான அடையாளங்களாகும். அவற்றின் கட்டமைப்பிற்கு பின்னணியில் உள்ள வியர்வை மற்றும் கடின உழைப்பை அவை நினைவூட்டுவதுடன், ஏராளமான குடும்பங்களின் கண்ணீர் துளிகளையும் நினைவூட்டுகின்றன. அஞ்ஜாரில் குழந்தைகள் நினைவகம் அமைக்க வேண்டும் என்று இந்த பகுதியைச் சேர்ந்த குழந்தைகளின் குடும்ப உறுப்பினர்கள் தெரிவித்திருந்ததை நினைவுகூர்கிறேன். கர சேவை வாயிலாக இதனை நிறைவேற்றுவோம் என்று அப்போது நாம் அனைவரும் முடிவு செய்திருந்தோம். தங்களது அன்பிற்குரியவர்களையும் குழந்தைகளையும் இழந்தோருக்காக மிகுந்த கனத்த இதயத்துடன் இன்று அந்த நினைவகங்களை அர்ப்பணிக்கிறேன்.
சகோதர, சகோதரிகளே,
இரண்டு தசாப்தங்களுக்கு முன்பு கட்ச் பகுதி எவ்வாறு பாதிக்கப்பட்டிருந்தது என்பதையும், அதன் பிறகு அந்தப் பகுதி எவ்வாறு உறுதியுடன் மீண்டது என்பதையும் ஸ்மிருதி வனம் பிரதிபலிக்கிறது. அமெரிக்காவில் நடைபெற்ற தீவிரவாத தாக்குதல்களுக்கு பிறகு அங்கு அமைக்கப்பட்ட நினைவகம், அதேபோல ஹிரோஷிமா அணுகுண்டு வீச்சுக்கு பிறகு ஜப்பானில் உருவாக்கப்பட்ட அருங்காட்சியகம் உள்ளிட்ட உலகின் தலைசிறந்த நினைவகங்களுக்கு நிகராக ஸ்மிருதி வனம் அமைந்துள்ளது என்பதை மிகுந்த பணிவுடன் நாட்டு மக்களுக்குத் தெரிவித்துக் கொள்ள விரும்புகிறேன். இயற்கை, பூமி, வாழ்க்கை குறித்த முழு தகவல்களையும் இது வழங்குகிறது. பூமி மற்றும் இயற்கையின் குணங்களை பள்ளி மாணவர்கள் புரிந்து கொள்ளும் வகையில், கல்வி சுற்றுலாவிற்கு மாணவ, மாணவிகளை இங்கு அழைத்து வருவதை கட்ச் கல்வித்துறை உறுதி செய்ய வேண்டும் என்று வலியுறுத்தி கேட்டுக்கொள்கிறேன்.
இந்த ஸ்மிருதி வனம், உலகின் சிறந்த சுற்றுலா பகுதிகளுள் முக்கியமானதாகும். அதனை பராமரிக்கும் பொறுப்பு கட்ச் பகுதியின் நமது சகோதர, சகோதரிகளின் வசம் உள்ளது. இப்பகுதி முழுவதையும் அடர்ந்த காடாக, பசுமையானதாக மாற்ற வேண்டும். இதற்கு ஆக்கபூர்வமான பங்களிப்பும், தொடர் ஒத்துழைப்பும் அவசியம்.
உங்கள் அனைவருக்கும் மீண்டும் ஒருமுறை மனமார்ந்த வாழ்த்துக்களைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்
பாதுகாப்பு அமைச்சகம்
அம்பாலாவில் சிஎஸ்டி டிப்போவை பாதுகாப்புத்துறை இணையமைச்சர் திறந்து வைத்தார்
ராணுவ வீரர்களுக்குப் பொருட்கள் விற்பனை செய்யும் அம்பாலாவில் உள்ள கேண்டீன் ஸ்டோர் டிபார்ட்மென்ட்  டிப்போவின் புதிய வளாகத்தைப் பாதுகாப்புத்துறை இணையமைச்சர் திரு அஜய் பட் ஜூலை 05, 2023 அன்று திறந்து வைத்தார். பழைய சிஎஸ்டி டிப்போவின் நிலத்துக்குப் பதிலாக ரயில்வே அமைச்சகத்தின் கீழ் உள்ள அர்ப்பணிக்கப்பட்ட சரக்குப் போக்குவரத்து வழித்தட நிறுவனத்தின் மூலம் இந்த வளாகம் கட்டப்பட்டது.
நிகழ்ச்சியில் பேசிய அமைச்சர், தானியங்கி மற்றும் எளிதாக வணிகம் செய்வதற்கான பிரதமரின் தொலைநோக்குப் பார்வையை நனவாக்கி ராணுவத்தினர், மூத்த வீரர்கள் மற்றும் அவர்களின் குடும்பத்தினருக்கு சிறந்த சேவையை வழங்கும், சிஎஸ்டியின் பணிகளைப் பாராட்டினார். ராணுவம் மற்றும் அவர்களின் குடும்பத்தினருக்கு 75 ஆண்டுகள் சேவையாற்றியதற்காக இந்தப் பிரிவுக்கு அவர் வாழ்த்து தெரிவித்தார்.
1948 இல் நிறுவப்பட்ட சிஎஸ்டி, நாடு முழுவதும் 34 பிராந்திய டிப்போக்களைக் கொண்டுள்ளது. "பெருந்தொற்று காலத்தில் பயனாளிகளுக்கு அத்தியாவசியப் பொருட்கள் தடையின்றி வழங்கப்படுவதை உறுதி செய்ததில் துறையின் பங்களிப்பு முன்மாதிரியாகவும் பாராட்டத்தக்கதாகவும் இருந்தது," என்று அவர் கூறினார்.
நாட்டின் பொருளாதாரத்தை ஊக்கப்படுத்துவதற்கான திட்டங்களை இந்திய ரயில்வே மேற்கொண்டு வருவதையும் அவர் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
இந்திய மருத்துவக் கவுன்சில்  இரண்டாம் அவசரச் சட்டம், 2019 – ஐ பிறப்பிக்கும் ஆலோசனைக்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கீழ்க்காணும் ஆலோசனைகளுக்கு ஒப்புதல் வழங்கியுள்ளது:
- “இந்திய மருத்துவக் கவுன்சில்  இரண்டாம் அவசரச் சட்டம், 2019” எனும் அவசரச் சட்டத்தைப் பிறப்பித்தல்
- ஏற்கனவே பிறப்பிக்கப்பட்ட அவசரச் சட்டத்தை மாற்றுவதற்காக நாடாளுமன்றத்தில் தாக்கல் செய்யப்பட்டு நிலுவையில் உள்ள இந்திய மருத்துவக் கவுன்சில்  மசோதா 2018-ல் தேவைப்படும் அதிகாரபூர்வமான திருத்தங்களைக் கொண்டு வருதல்.
பயன்கள்:
நாட்டின் மருத்துவக் கல்வியை நிர்வகிப்பதில் வெளிப்படைத்தன்மையையும், பொறுப்புத்தன்மையையும், தரத்தையும் உறுதி செய்வதற்காக, இந்திய மருத்துவக் கவுன்சில் சட்டம், 1956-ன் 10-ஏ பிரிவின் கீழ், மத்திய அரசின் அதிகாரங்களைக் கொண்டு, ஏற்கனவே பிறப்பிக்கப்பட்டுள்ள அவசரச் சட்டத்தில் இடம் பெற்றிருக்கும் அம்சங்களைத் தொடர்ந்து நடைமுறைப்படுத்த இந்திய மருத்துவக் கவுன்சிலுக்கு ஈடாக நியமிக்கப்பட்டிருக்கும் கவர்னர்கள் குழு செயல்பட இந்த ஆலோசனை வழி வகுக்கிறது.
-----
(Visitor Counter : 84
அறிவியல் மற்றும் தொழில்நுட்பத்துறை
இந்தியாவி்ன் எதிர்கால பொருளாதாரத்துக்கு வேளாண் தொழில்நுட்ப ஸ்டார்ட்அப்கள் முக்கியமானவை - மத்திய இணைஅமைச்சர் ஜிதேந்திர சிங்
இந்தியாவின் எதிர்கால பொருளாதாரத்துக்கு வேளாண் தொழில்நுட்ப ஸ்டார்ட்அப்கள் முக்கியமானவை என மத்திய இணையமைச்சர் ஜிதேந்திர சிங் தெரிவித்துள்ளார். கர்நாடக மாநிலத்தின் ராயல் நகரமான மைசூருவில், வேளாண் தொழில்நுட்பம் மற்றும் உணவு தொழில்நுட்பம் தொடர்பான மாநாடு மற்றும் கண்காட்சி நடைபெற்றது. இதில் மத்திய அறிவியல் மற்றும் தொழில்நுட்பத்துறை இணையமைச்சர் ஜிதேந்திர சிங் கலந்து கொண்டு உரையாற்றினார்.
அப்போது, இந்தியாவில் கடந்த சில ஆண்டுகளில் புதிய வேளாண் தொழில்நுட்ப ஸ்டார்ட்அப்கள் வேகமாக வளர்ந்துள்ளன. காலாவதியான உபகரணங்களின் பயன்பாடு, முறையற்ற உள்கட்டமைப்பு, பரந்த அளவிலான சந்தைகளை விவசாயிகள் எளிதில் அணுக முடியாதது போன்ற பல்வேறு பிரச்சினைகள் இந்திய விவசாயத்தில் நிலவி வந்ததாகவும், பிரதமர் மோடி எடுத்த நடவடிக்கைகளால் அவை தற்போது தீர்க்கப்பட்டுள்ளதாகவும் அமைச்சர் ஜிதேந்திர சிங் குறிப்பிட்டார்.
விவசாயத்தில் முதலீடு செய்வது லாபகரமான மற்றும் பாதுகாப்பான முதலீடாக இருக்கும் என்று இந்திய இளம்தொழில் முனைவோர் பலரும் உணர ஆரம்பித்துள்ளனர் என்றும், இது மகிழ்ச்சியளிப்பதாகவும் அமைச்சர் ஜிதேந்திரசிங் மகிழ்ச்சி தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும்
https://pib.gov.in/PressReleasePage.aspx?PRID=1826864
சட்டம் மற்றும் நீதித்துறை அமைச்சகம்
5 கூடுதல் நீதிபதிகளுக்கு, கேரள உயர்நீதிமன்ற நீதிபதிகளாக பதவி உயர்வு
கேரள உயர்நீதிமன்றத்தில் கூடுதல் நீதிபதிகளாக பணியாற்றிய திரு. கன்ரட் ஸ்டான்சிலஸ் டயஸ், திரு. புல்லேரி வத்யரிலாத் குன்ஹிகிருஷ்ணன், திரு. திருமுபாத்ராகவன் ரவி, திரு. பெச்சு குரியன் தாமஸ், திரு. கோபிநாத்புழகன்கரா ஆகியோரை கேரள உயர்நீதிமன்ற நீதிபதிகளாக நியமித்து குடியரசுத் தலைவர் உத்தரவு பிறப்பித்துள்ளார். இவர்கள் பொறுப்பேற்கும் நாளில் இருந்து இந்த உத்தரவு அமலுக்கு வரும். இதற்கான அறிவிப்பை மத்திய சட்டம் மற்றும் நீதித்துறை அமைச்சகம் இன்று வெளியிட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721660
------
(Visitor Counter : 115
இளைஞர் நலன் மற்றும் விளையாட்டு அமைச்சகம்
ஒலிம்பிக் பதக்க மேடை இலக்கு  திட்டத்தின் கீழ் 103 விளையாட்டு வீரர்கள் மற்றும் 2 ஹாக்கி அணிகள்  முக்கிய குழுக்களாக தெரிவு செய்யப்பட்டுள்ளன
ஒலிம்பிக் / பாராலிம்பிக் விளையாட்டுப் போட்டிகள், ஆசிய மற்றும் காமன்வெல்த் விளையாட்டுப் போட்டிகளுக்கான ஆயத்தங்களை உறுதி செய்வதற்கும், இந்த நிகழ்வுகளில் நமது விளையாட்டு வீரர்களின் பங்கேற்பை அதிகரிப்பதற்கும் இளைஞர் நலன் மற்றும் விளையாட்டு அமைச்சகம் இந்திய விளையாட்டு ஆணையம் மூலம் பல முன்முயற்சிகளை மேற்கொண்டுள்ளது. ஒலிம்பிக் மற்றும் பாராலிம்பிக்கில் இந்தியாவின் செயல்திறனை மேம்படுத்துவதற்காக, இந்த அமைச்சகம் 2014 முதல் ஒலிம்பிக் பதக்க மேடை இலக்குத் திட்டத்தை  செயல்படுத்தி வருகிறது. இந்தத் திட்டத்தின் கீழ் முக்கிய சர்வதேச விளையாட்டுப் போட்டிகளுக்கு அடையாளம் காணப்பட்ட விளையாட்டு வீரர்களுக்குத் தேவையான வெளிநாட்டுப் பயிற்சி, சர்வதேசப் போட்டி, உபகரணங்கள், உடற் பயிற்சியாளர், விளையாட்டு உளவியலாளர், மனநலப் பயிற்சியாளர், இயன்முறை மருத்துவர் போன்ற உதவியாளர்கள்/ பணியாளர்களின் சேவைகள் உள்ளிட்ட அனைத்து உதவிகளையும் அரசு வழங்குகிறது. மேலும், மையக் குழு விளையாட்டு வீரர்களுக்கு மாதம் ரூ.50,000/- மற்றும் மேம்பாட்டுக் குழு விளையாட்டு வீரர்களுக்கு மாதம் ரூ.25,000/- வழிச்செலவுக்கு வழங்கப்படுகிறது. தற்போது, இந்தத் திட்டத்தின் கீழ் 103 தனிப்பட்ட விளையாட்டு வீரர்கள் மற்றும் 2 ஹாக்கி அணிகள்  முக்கிய குழுவாக தெரிவு செய்யப்பட்டுள்ளன. மேலும், இந்தியாவின் ஒலிம்பிக் தயாரிப்பில் கவனம் செலுத்தும் அணுகுமுறையை உறுதி செய்வதற்காக டாப்ஸ் மேம்பாட்டுக் குழுவின் கீழ் 166 சிறந்த விளையாட்டுத் திறமையாளர்களின் திறமைகளை அடையாளம் காணும் பணி நிறைவடைந்துள்ளது.
'விளையாட்டு' என்பது மாநில விவகாரம் என்பதால், விளையாட்டு உள்கட்டமைப்பை உருவாக்குவது மற்றும் மேம்படுத்துவது மாநில / யூனியன் பிரதேச அரசுகளின் பொறுப்பாகும். இந்திய விளையாட்டு ஆணையத்தின் விளையாட்டு வசதிகளைப் பொறுத்தவரை, கடந்த ஐந்து ஆண்டுகளில் ரூ.612.51 கோடி மதிப்பிலான 29 விளையாட்டு உள்கட்டமைப்புத் திட்டங்களை அது மேற்கொண்டுள்ளது.
கேலோ இந்தியா திட்டத்தின் கீழ் பல்நோக்கு அரங்கம், செயற்கை தடகளப் பாதை, கால்பந்து மைதானம், ஹாக்கி மைதானம், நீச்சல் குளம் போன்ற அடிப்படை விளையாட்டு உள்கட்டமைப்புகளை உருவாக்க நிதி உதவி வழங்கப்படுகிறது. ராஜஸ்தான் மாநிலத்தில் 48 உட்பட நாடு முழுவதும் மொத்தம் 297 விளையாட்டு உள்கட்டமைப்பு திட்டங்களுக்கு ஒப்புதல் அளிக்கப்பட்டுள்ளது.
அறிவியல் மற்றும் தொழில்நுட்பத்துறை
அழற்சி எதிர்ப்பு மருந்துகளுடன் இணைந்து ஒருங்கிணைக்கப்பட்ட மருந்துகள் முடக்கு வாதத்தை குணப்படுத்துவதை சாத்தியமாக்கியுள்ளது
அழற்சி எதிர்ப்பு மருந்துகளுடன் இணைந்து புதிதாக ஒருங்கிணைக்கப்பட்ட மருந்து, முடக்கு வாதத்தை குணப்படுத்துவதில் ஆய்வக அளவில் மேம்பட்ட திறனை வெளிப்படுத்தியுள்ளது. இது முடக்கு வாதத்தினால் ஏற்படும் வலியைச் சரிசெய்யவும், எலும்புக்கு நெகிழ்வுத்தன்மையை வழங்கும் குருத்தெலும்பு ஒருங்கிணைப்பை மீட்டெடுப்பதன் மூலம் நோயைக் குணப்படுத்தவும் உதவுகிறது.
முடக்கு வாதத்திற்கு சிகிச்சையளிப்பதற்கான முறைகள் பெரும்பாலும் வலியில் இருந்து நிவாரணம் வழங்குவதில் கவனம் செலுத்துகின்றன. இந்நோய்க்கு நிரந்தரத் தீர்வு இன்றுவரை கிடைக்கவில்லை. இந்நோயின் சிகிச்சைக்கு மெத்தோட்ரெக்ஸேட்  மருந்தைத் சிறந்தத் தேர்வாகக் கருதினாலும், அதன் கடுமையான பக்க விளைவுகள் காரணமாக, ஆராய்ச்சியாளர்கள் தற்போது மாற்று மருந்துகளில் கவனம் செலுத்தி வருகின்றனர்.
மத்திய அறிவியல் மற்றும் தொழில்நுட்பத் துறையின் தன்னாட்சி நிறுவனமான இன்ஸ்டிடியூட் ஆப் நானோ சயின்ஸ் அண்ட் டெக்னாலஜி  விஞ்ஞானிகள், இந்த புதிய மருந்தின் திறனை ஆய்வு செய்துள்ளனர். டாக்டர் ரெஹான் கான் தலைமையிலான ஆய்வுக் குழு, அழற்சி எதிர்ப்பு மருந்துடன் இணைத்து ஒருங்கிணைப்பட்ட மருந்து, சோதனையளவில் குருத்தெலும்பு சிதைவைத் தடுப்பதில், மேம்பட்ட திறனை வெளிப்படுத்தியது. இந்த மருந்து விநியோக முறை எளிமையானதாக உள்ளதோடு, செலவு குறைந்ததாகவும், பாதுகாப்பானதாகவும் உள்ளது. இந்த மருந்து ஆய்வகத்தில் எலிகளுக்கு அளித்து பரிசோதிக்கப்பட்டது.
இந்த ஆய்வுக்கான இணைப்பு : https://doi.org/10.1021/acsnano.2c07027
---
AP/CR/KPG
(Visitor Counter : 92
குடியரசுத் தலைவர் செயலகம்
திரு ஆர்.வெங்கட்ராமன் பிறந்த நாளையொட்டி குடியரசுத் தலைவர் மரியாதை
முன்னாள் குடியரசுத் தலைவர் திரு ஆர்.வெங்கட்ராமன் பிறந்த நாளையொட்டி இன்று குடியரசுத் தலைவர் திருமதி திரௌபதி முர்மு, குடியரசுத் தலைவர் மாளிகையில் மலர் தூவி மரியாதை செலுத்தினார்.